cyanic-selkie/wikianc huggingface dataset:
Garais klepus
Gadījumu definīcija
vai jebkura persona, kam ārsts noteicis garā klepus diagnozi, vai epizodiska elpošanas apstāšanās zīdaiņiem.
2. Laboratorijas kritēriji: vismaz viens no trim:
3. Epidemioloģiskie kritēriji: epidemioloģiska saikne ar pārnešanu no cilvēka uz cilvēku.
Garā klepus klīniskais raksturojums
Garā klepus infekcijas avots ir slims cilvēks, kam visaugstākā kontagiozitāte ir slimības katarālajā stadijā (pirmās divas slimības nedēļas) un pirmās divas nedēļas slimības paroksismālajā stadijā.
Inkubācijas periods
Slimības vidējais inkubācijas periods ir 5—12 dienas, minimālais — 3 dienas, maksimālais — 20 dienas.
Garais klepus ir ilgstoši noritoša slimība, ko klasiski iedala trīs stadijās, taču simptomi var atšķirties atkarībā no pacienta vecuma un imunizācijas statusa, kas nosaka garā klepus klīniskās variācijas.
Klasiska garā klepus 3 stadijas
1. Katarālā— parasti ilgst 1—2 nedēļas, tai raksturīgi nespecifiski simptomi. Šīs stadijas simptomi: iesnas, nedaudz paaugstināta ķermeņa temperatūra, var asarot acis, nogurums. Klepus ir rets, sauss. Drudža parasti nav;
2. Paroksismālā — parasti ilgst 1—6 nedēļas (bērniem vidēji 4—6 nedēļas, pieaugušajiem līdz pat 2—3 mēnešiem). Šajā stadijā klepus kļūst spazmatisks. Šīs stadijas raksturīgākais simptoms ir mokošas krampjveida klepus lēkmes un apnoja, proti, elpošanas apstāšanās, kuru novēro zīdaiņiem. Klepus lēkmes ir pēkšņas, galvenokārt naktīs, bet var būt arī dienas laikā, un starp lēkmēm bērna pašsajūta ir apmierinoša. Lēkme sākas ar vienu ieelpu, kuras laikā rodas svilpjoša skaņa — reprīze (sašaurinātu elpceļu dēļ), un klepus ilgst dažas minūtes. Lēkmes beigās izdalās staipīgas krēpas. Klepus lēkme var beigties arī ar vemšanu vai sinkopi. Lēkmju biežums ir ļoti dažāds;
3. Izveseļošanās — parasti ilgst 2—3 nedēļas. Klepus lēkmju biežums samazinās, klepus kļūst mazāk intensīvs, krēpas atdalās vieglāk. Slimnieks pakāpeniski atveseļojas, kaut gan klepus var saglabāties vēl ilgstoši.
Garais klepus imunizētiem indivīdiem
B. pertussis var inficēt un izraisīt saslimšanu arī pilnībā imunizētiem indivīdiem. Viena no klīniskajām izpausmēm, kas liek aizdomāties par iespējamu garo klepu imunizētam indivīdam, ir klepus, kurš ir ilgāks par 2 nedēļām. Vakcinācijas statuss (vakcīnu devu skaits un laiks, kāds pagājis pēc pēdējās vakcīnas devas) ietekmē slimības ilgumu un arī klīnisko simptomu spektru. Vakcinētam indivīdam slimība noritēs ar vieglākām klīniskajām izpausmēm un būs ievērojami īsāka nekā nevakcinētajiem. Klīnisko simptomu biežums vakcinētiem indivīdiem variē, tomēr klasiskās klīniskās izpausmes, izņemot klepu, ir ievērojami retākas.
Garais klepus pusaudžiem un pieaugušajiem
Garais klepus norit arī pusaudžiem un pieaugušajiem, bet ar klīniskām īpatnībām. Gandrīz visiem anamnēzē ir dati par vakcināciju un/vai pārslimotu B. pertussis infekciju. Parasti pacienti pie ārsta vēršas vēlīni (vēlāk par 4. slimības nedēļu), jo simptomi ir nespecifiski. Visu šo 4 nedēļu laikā viņi ir inficējuši kontaktpersonas. Šiem pacientiem klīnikā nav 3 klasisko slimības stadiju. Klepus reti kad norit klasiski ar lēkmēm un reprīzēm, taču tas ir ilgstošs, bieži vien nakts klepus, un tieši tāpēc pacienti vēršas pie ārsta.
Ļaundabīgs garais klepus
Ļaundabīgs (maligns) vai invazīvs garais klepus raksturīgs zīdaiņiem, īpaši vecumā līdz 2 mēnešiem. Zināms, ka notiek transplacentāra antivielu nodošana no mātes bērnam, taču šo antivielu daudzums nesasniedz aizsargājošus titrus, izņemot tad, ja māte garā klepus komponentu saturošu vakcīnu saņēmusi grūtniecības laikā vai neilgi pirms grūtniecības iestāšanās. Zīdainim attīstās ātri progresējoša un parasti nāvējoša saslimšana, kas norit kā smaga sepse, B. pertussis toksīnam bloķējot inotropo iedarbību. Ļaundabīga garā klepus gadījumā tiek skarta sirds un asinsvadu un elpošanas orgānu sistēma, bojājot pamataudus un izraisot plaušu hipertensiju, kur būtiska nozīme ir hiperleikocitozei.
Nereti kā vienīgā garā klepus izpausme zīdaiņu vecumā ir apnojas epizodes. Kā biežākās komplikācijas zīdaiņu vecumā tiek minētas pneimonija, krampji, apnoja, bradikardija, cirkšņa trūce, kā arī encefalopātija, plaušu hipertensija, rektāls prolapss. Letāls iznākums raksturīgāks zīdaiņiem līdz 6 mēnešu vecumam, īpaši jaundzimušajiem.
Par spīti mūsdienu intensīvās terapijas iespējām, laikus sāktai un pietiekami plašai terapijai, slimība var būt nāvējoša. Nav pierādītas terapijas un manipulāciju iedarbīgums. Iedarbīgākais līdzeklis zīdaiņu aizsardzībai pret garo klepu ir infekcijas prevencija, pusaudžu revakcinācija un ciešo kontaktpersonu vakcinācija.
Pie komplikācijām bērniem biežāk sastopamas ir pneimonija, krampji, cirkšņa trūces, encefalopātija, cerebrāla hipoksija, pulmonāla hipertensija, rektāls prolapss, apnoja — īpaši pirmajā dzīves pusgadā un nāve — īpaši bērniem, jaunākiem par 6 mēnešiem, (īpašā riska grupā ir tie, kas ir jaunāki par 1 mēnesi). Pusaudžiem, kā arī pieaugušajiem biežākās komplikācijas ir ribu lūzumi, urīna nesaturēšana, cirkšņa trūce, pneimonija, pēcklepus sinkope, intrakraniālas hemorāģijas un insults, kā arī nāve, biežāk veciem cilvēkiem.
Garā klepus laboratoriskās diagnostikas metodes
Atbilstoši garā klepus definīcijai, laboratoriskie kritēriji saslimšanas gadījumu apstiprināšanai ir vismaz viena no sekojošām metodēm:
Diagnozes apstiprinošas metodes izvēle ir atkarīga no slimības ilguma kopš sākušās klepus lēkmes, pacienta vecuma un laika pēc pēdējās vakcinācijas vai revakcinācijas.
B. pertussis izolēšana no klīniskā parauga tiek uzskatīta par diagnostikas zelta standartu (pamatojoties uz metodes augsto specifiskumu).
B. pertussis nukleīnskābju (DNS) noteikšanas metode ar polimerāzes ķēdes reakciju (PĶR). Šai metodei ir augsts specifiskums un augsta jutība.
Abas minētās metodes ir neaizvietojamas gadījumos, kad seroloģiskie testi var būt nepārliecinoši un grūti interpretējami, — jaundzimušajiem, zīdaiņiem līdz 12 mēnešu vecumam un nesen vakcinētiem vai revakcinētiem bērniem, pusaudžiem vai pieaugušajiem (ja pēc vakcinācijas ir pagājuši mazāk nekā 12 mēneši). Abas metodes ir kvalitatīvas, un rezultāts interpretējams kā pozitīvs vai negatīvs.
B. pertussis specifisko IgG-anti-PT noteikšana (IgG klases antivielas pret B. pertussis toksīnu). Specifiskas antivielas IgG-anti-PT rodas gan pēc vakcinācijas, gan akūtas saslimšanas gadījumā. Šis fakts apgrūtina seroloģisko testu interpretāciju nesen vakcinētām vai revakcinētām personām. Jāatceras, ka IgG-anti-PT noteikšana ir piemērota pacientiem, kuriem pēc pēdējās vakcinācijas vai revakcinācijas ir pagājuši vismaz 12 mēneši. Metode ir mazinformatīva jaundzimušajiem un zīdaiņiem. Vecākiem bērniem, pusaudžiem un pieaugušajiem šo metodi iesaka izmantot, ja klepus ilgst vismaz 2—3 nedēļas. Uzliesmojumu gadījumos iesaka izmantot B. pertussis DNS noteikšanu no nazofaringeālām iztriepēm un IgG-anti-PT noteikšanu serumā neatkarīgi no simptomu ilguma.
Garā klepus terapijas iespējas
Garā klepus terapija ir komplekss, kas sastāv no etiotropās un simptomātiskās terapijas. Etiotropajai terapijai izmanto antibiotikas, taču tās nemazina paroksismu smagumu un ilgumu, taču būtiski mazina slimības ierosinātāja izplatību. Līdz šim nav atrasti medikamenti, kas spētu mazināt paroksismu smagumu un biežumu.
Par pirmās izvēles līdzekļiem garā klepus ārstēšanā uzskatāmi makrolīdu grupas pretmikrobu līdzekļi: azitromicīns, klaritromicīns un eritromicīns. No 6 mēnešu vecuma makrolīdu grupas pretmikrobu līdzekļi ir ar vienādu efektivitāti. Zīdaiņiem līdz 6 mēnešu vecumam neiesaka eritromicīnu, jo tā lietošana var izraisīt hipertrofisku pilorostenozi. Lietojot jebkuru no makrolīdu grupas antibakteriāliem līdzekļiem zīdaiņiem līdz 6 mēnešu vecumam, ir nepieciešama dinamiska novērošana hipertrofiskās pilorostenozes attīstības noteikšanai.
Garā klepus pretepidēmiskie pasākumi
Garā klepus pretepidēmiskie pasākumi ir pasākumu kopums, kas sastāv no vakcinācijas, slimnieka izolācijas, kontaktpersonu izolācijas un pēcekspozīcijas profilakses — ķīmijprofilakses un vakcinācijas.
ASV revolūcija
ASV revolūcija jeb Amerikāņu revolūcija bija politiska un ideoloģiska revolūcija, kas norisinājās Britu Amerikā starp 1765. un 1791. gadu. Šajā laikā amerikāņu Trīspadsmit kolonijas nostājās pret Britu impēriju, norisinājās ASV Neatkarības karš (1775—1783), kā rezultātā 1776. gadā tika dibinātas Amerikas Savienotās Valstis.
Garais klepus
Garā klepus pretepidēmiskie pasākumi
Pēcekspozīcijas profilakse būtu jāsāk 3 nedēļu laikā (21 diena) personām, kam ir bijis ciešs kontakts ar garā klepus slimnieku, un/vai personām, kurām pastāv augsts risks, ka iespējama smaga vai komplicēta garā klepus norise. Pēcekspozīcijas profilaksei nozīmējama antibakteriālā terapija, kas ir identiska garā klepus terapijā izmantojamai antibakteriālai terapijai.
ASV revolūcija
Revolūcijas sekas
pēc revolūcijas bijušajās Amerikas kolonijās kļuva iespējama patiesi demokrātiska politika. Tautas tiesības tika iekļautas valsts konstitūcijā. Brīvības, individuālo tiesību, vīriešu līdztiesības un naidīguma pret korupciju jēdzieni tika iekļauti kā liberālā republikānisma pamatvērtības. Lielākais izaicinājums vecajai kārtībai Eiropā bija izaicinājums mantotajai politiskajai varai un demokrātiskai idejai, ka valdība balstās uz pārvaldīto piekrišanu. Pirmās veiksmīgās revolūcijas pret Eiropas impēriju piemērs un pirmā veiksmīgā republikas demokrātiski ievēlētas valdības formas izveide bija paraugs daudzām citām koloniālajām tautām, kuras saprata, ka arī tās var atdalīties un kļūt par pašpārvaldes valstīm ar tiešu palīdzību. ievēlēta reprezentatīvā valdība.
Garais klepus
Garā klepus pretepidēmiskie pasākumi
Pēcekspozīcijas vakcinācija nozīmējama visām ciešā kontakta personām līdz 7 gadu vecumam, kurām nav veikta pilna primārā imunizācija pret garo klepu. Šiem bērniem būtu jāpabeidz imunizācija ar minimāliem intervāliem starp vakcīnas devām.
Vakcinācija
Vakcinācijas primārais mērķis ir samazināt zīdaiņiem smagi noritošu garo klepu, kā arī saslimstību un iespējamo komplikāciju attīstību visās citās vecuma grupās. Vakcinācijas inducētā imunitāte NAV mūžilga, tās aizsardzības precīzs ilgums nav noteikts, tomēr ir zināms, ka aizsardzība pēc saņemtām 3/4 devām ar pilnas šūnas vakcīnas komponentu (wP vakcīna) ilgst 4 gadus, tad strauji mazinās turpmākajos 6—14 gados. Savukārt acelulārā garā klepus vakcīna (aP vakcīna) aizsardzību nodrošina vismaz 5—6 gadus.
Primārā vakcinācija un balstvakcinācija zīdaiņiem paredz nodrošināt aizsardzību pret garo klepu ≥ 6 gadus, ja tā veikta pilnībā.
Slimnieku izolācija garā klepus gadījumā: pacients ar garo klepu izolējams uz 5 dienām no brīža, kad sākta adekvāta AB terapija.
Kontaktpersonu izolācija garā klepus gadījumā: asimptomātisku kontaktpersonu izolācija nav nepieciešama.
Heija muižiņa
Heija muižiņa (de) bija 18. gadsimta vidū baroka stilā celta Rīgas tirgotāja Kārļa Bērensa ārpilsētas vasarnīca ar sākotnējo nosaukumu Schoongezicht ("Skaistais skats") tagadējā Daugavgrīvas ielā 25 Pārdaugavā. 18. gadsimta otrajā pusē muižiņā pārmaiņus uzturējušies Apgaismības laikmeta filozofi Johans Georgs Hāmanis (1753—1759) un Johans Gotfrīds Herders (1764—1769). Muižiņas parka pakājē sākās Filozofu aleja (Philosophengang), kas turpinājās gar Daugavas stāvkrastu līdz Drēzena muižiņai. Savu nosaukumu tā ieguva pēc tam, kad 18. gadsimta beigās to savā īpašumā ieguva angļu tirgotājs Džons Hejs (John Hay). Ēka nodega 1980. gados, nojaukta 1990. gadu beigās.
Vēsture
Muižiņas ēkas celtas jau agrāk Bērensu dzimtai piederējušā zemes gabalā, kas 18. gadsimta sākumā saukts par Bērensu muižu (Berendshof). Pēc 1750. gada veiksmīgais tirgotājs un filantrops Kārlis Bērenss (1725—1789) šeit uzcēla savu vasaras mītni, no kuras pavēries lielisks skats uz Vecrīgu. 1786. gadā muižas zemes iekļāva Rīgas pilsētas teritorijā. Pēc K. Bērensa nāves muiža tika novērtēta uz 2000 albertdālderiem un pārdota tirgotājam Dž. Heijam.
1812. gada kara laikā Heija muižiņas ēkas nav nodedzinātas kopā ar citām Āgenskalna ēkām. Pēc dzimtbūšanas atcelšanas 19. gadsimta vidū tuvējās Švarcmuižas zemes sāka dalīt gruntsgabalos un pārdot apbūvei Rīgā ieceļojušajiem lauciniekiem. 20. gadsimta pirmajā ceturksnī nams bija Sketeru ģimenes īpašumā, uz ielas pusi tika pārvietota nama kolonāde un balkons. Pēc 1920. gada agrārās reformas muižiņā atradās E. Martina ērģeļu būvētava, pirms Otrā pasaules kara muižiņas ēkas piederēja G. Lēmanam. Pēc Latvijas okupācijas un kara beigām ēkā atradās Rīgas mehāniskās fabrikas kopmītnes. 1980. gados muižiņa smagi cieta ugunsgrēkā, tika uzsākta tās restaurācija, pēc tam tā tika pamesta bez logiem un durvīm, novesta avārijas stāvoklī un 1990. gados privatizēta. Pirms 2000. gada ēkas atliekas tika nojauktas un nolīdzinātas.
Apraksts
Heija muižiņa bijusi vienstāva koka ēka ar stāvu mansarda jumtu, diviem pildrežģa tehnikā veidotiem mezonīniem. Visām nama pirmā stāva telpām, arī reprezentācijas zālītei bija nekrāsoti, trinītī likti profilētu dēļu griesti. Rūpīgi tēstās guļšķautņu sienas klāja papīra tapetes.
Serbu Republikas prezidentu uzskaitījums
Šajā uzskaitījumā apkopoti Serbu Republikas prezidenti, kopš tās izveidošanas 1992. gadā. Serbu Republika ir valstisks veidojums Bosnijas un Hercegovinas teritorijā, kas izveidojās pēc Deitonas miera līguma parakstīšanas.
30px Serbu Republika (1992 — mūsdienas) 30px
{{legend| #38659C | Serbu Demokrātiskā partija |border=1px solid #AAAAAA}} {{legend| #CD00CD | Serbu Nacionālā apvienība |border=1px solid #AAAAAA}} {{legend| #4682B4 | Serbu Republikas Serbu Radikālā partija |border=1px solid #AAAAAA}} {{legend| #C50200 | Neatkarīgo Sociāldemokrātu apvienība |border=1px solid #AAAAAA}}
Kozlova (Bērzgales pagasts)
Kozlova ir ciems Bērzgales pagastā, Rēzeknes novadā. Atrodas 250 km attālumā no Rīgas, Vornaišu upītes krastos.
Kārlis Dēķens
Kārlis Dēķens ( — ) bija Latvijas pedagogs un politiķis. Bijis Tautas padomes loceklis, Satversmes sapulces, 1., 2., 3. un 4. Saeimas deputāts. Ilggadējs Rīgas pilsētas domes priekšsēdētājs. Pārstāvējis Latvijas Sociāldemokrātisko strādnieku partiju.
Biogrāfija
Dzimis Jaungulbenes pagasta "Šļaukās" rentnieka ģimenē. Vispirms mācījies pagastskolā, pēc tam Cimzes skolotāju seminārā Valkā un Baltijas skolotāju seminārā Kuldīgā. Nokārtojis mājskolotāja eksāmenu.
Strādājis par tautskolotāju Viļķenes un Susējas pagastskolās, kā arī Valmieras elementārskolā.
Piedalījies 1905. gada revolūcijā, par ko 1907. gadā apcietināts. 1908. gadā attaisnots. Iestājies Latvijas Sociāldemokrātiskajā strādnieku partijā (LSDSP). Bijis partijas Centrālās komitejas dalībnieks. Strādājis žurnālistikā, bijis laikrakstu "Dienas Lapas" un "Jaunais Vārds" līdzstrādnieks. No 1909. līdz 1911. gadam vadījis pedagoģisko nodaļu žurnālā "Izglītība", 1914. gadā bija žurnāla "Skola un Māja" galvenais redaktors.
Enterocīts
Enterocīts ir gara cilindriska epitēlija šūna zarnu gļotādā, kurai ir, galvenokārt, barības vielu absorbējoša nozīme. Enterocīta virsmu sedz mikrobārkstiņas ar glikokaliksu, kur atrodas gremošanas enzīmi.
Kārlis Dēķens
Biogrāfija
Pirms Pirmā pasaules kara bijis Latvijas Skolotāju biedrības priekšsēdētājs. Kara laikā devies uz Krieviju. Vispirms strādājis Novgorodas guberņā, evakuētajā Lubānas komercskolā. Pēc tam darbojies Maskavas Kultūras biroja Izglītības nodaļā un strādājis Latviešu bēgļu komercskolā. No 1916. līdz 1917. gadam studējis Šaņavska universitātē. 1917. gadā ievēlēts Tērbatas skolotāju kongresa prezidijā. Sagatvojis tur pieņemto Latvijas skolu likumu. Tajā pašā gadā bijis žurnāla "Latvijas Skola" redaktors. Tāpat Dēķens ir bijis Vidzemes pagaidu zemes padomes Skolu nodaļas vadītājs.
Enterocīts
Uzbūve
Tai ir bazāli novietots kodols. Šūnas apikālajā galā ir 3000 blīvi izvietotas mikrobārkstiņas, kas palielina apikālo virsmu. Mikrobārkstiņai ir labi attīstīts citoskelets, kura galvenās sastāvdaļas ir F-aktīna filamenti. Filamentu kūlīši pāriet citoplazmā un terminālajā tīklā. Terminālais tīkls ir horizontāli orientēti kontraktili mikrofilamenti, kas kontrahējoties paplašina spraugas starp mikrobārkstiņām. Ciešās jūgles starp enterocītiem piedalās zarnu barjeras veidošanā.
Kārlis Dēķens
Biogrāfija
Pēc Latvijas valsts pasludināšanas kļuvis par tās pagaidu parlamenta — Tautas padomes — locekli. Paralēli tam turpinājis pedagoga darbu: strādājis par mājskolotāju Kurzemē, no 1919. gada bija skolotājs Rīgas 3. ģimnāzijā. Izveidojis klasi nedzirdīgajiem bērniem un atjaunojis Strazdumuižas Neredzīgo skolu. Ievēlēts visos Latvijas parlamentos: Satversmes sapulcē (1920), 1. Saeimā (1922), 2. Saeimā (1925), 3. Saeimā (1928) un 4. Saeimā (1931). Pēc Ulmaņa apvērsuma 1934. gada maijā Saeimas darbība tika apturēta. Dēķens kā viens no potenciālajiem jaunā režīma pretiniekiem tika apcietināts un nogādāts Liepājas koncentrācijas nometnē, kur pavadīja vairākus mēnešus. Tāpat no 1920. līdz 1934. gadam bija Rīgas pilsētas domes priekšsēdētājs.
Enterocīts
Vielu transports
Laterālajā šūnas daļā (sānos) atrodas krokas, kur atrodas transportolbaltumvielas. Laterāli novietotā Na/K ATP-āze sūknē Na jonus ārpus šūnas, izveido gradientu un tur Na joni piesaista ūdeni, kas difundē starpšūnu telpā. Pēc tam tas šķērso bazālo membrānu un nokļūst saistaudos. Tā kā enterocītā pēc Na sūknēšanas starpšūnu telpā ir maz ūdens un Na jonu, no šūnas augšējās virmas tā uzsūc ūdeni un Na no zarnu lūmena. Līdzīgs transporta mehānisms arī glikozei, aminoskābēm. Lielmolekulāri savienojumi veido hilomikronus un nokļūs limfātiskajā sistēmā. Enterocīti sekretē arī zarnu sulu, kas palīdz vielām uzsūkties, attīra kriptas, un tā ir bagāta ar enzīmiem.
Kārlis Dēķens
Biogrāfija
Miris Zaļenieku pagasta "Mazbaņos". Apglabāts Raiņa kapos Rīgā.
Apbalvots ar III šķiras Triju Zvaigžņu ordeni.
Durbe (Tukums)
Durbes mikrorajons pazīstams ar tajā esošo Durbes muižas kompleksu — Durbes pili un parku, kas to ieskauj. Durbes parkā jau no 20. gadsimta 20. gadiem atrodas pilsētas brīvdabas pasākumu norises vieta — Durbes estrāde.
Nožēlojamie (2012. gada filma)
"Nožēlojamie" (en) ir 2012. gada Apvienotās Karalistes muzikālā drāmas filma. Filmas režisors ir Toms Hūpers. Filmas sižets balstīts uz mūziklu ar tādu pašu nosaukumu, kas savukārt ir balstīts uz Viktora Igo 1862. gada romānu "Nožēlojamie". Filma ir stāsts par bijušo ieslodzīto Žanu Valžānu, kas kļūst par kādas Francijas pilsētas mēru. Viņš arī piekrīt rūpēties par mirstošās Fantīnes ārlaulības meitu Koseti, taču viņam kā bēglim ir jāizvairās no notveršanas no policijas inspektora Žavēra. "Nožēlojamajos" galvenās lomas atveido Hjū Džekmens, Rasels Krovs, Anna Hetaveja un Amanda Saifreda.
Filmas pirmizrāde notika Londonā. "Nožēlojamie" saņēma galvenokārt pozitīvas kritiķu atsauksmes. Amerikas Kinoinstitūts to nosauca par vienu no desmit 2012. gada labākajām filmām. Filma nominēta astoņām Amerikas Kinoakadēmijas balvām, tai skaitā labākās filmas nominācijā, bet balvas ieguvusi nominācijās "Labākā aktrise otrā plāna lomā" (Anna Hetaveja), "Labākā skaņa" un "Labākais grims".
Mustakopuls
1896. gada vasaras olimpiskās spēles
Mustakopuls 1896. gada vasaras olimpiskajās spēlēs Atēnās startēja 300 metru šaušanā ar šauteni. Diemžēl viņa iegūtais rezultāts precīzi nav zināms, viņš varētu būt ieņēmis 6. līdz 18. vietu.
Krimuldas novada pašvaldības vadītāju uzskaitījums
Šajā uzskaitījumā apkopoti Krimuldas novada pašvaldības vadītāji. Krimuldas novads tika izveidots 2009. gada 1. jūlijā, apvienojot Krimuldas un Lēdurgas pagastus.
Sapņu iela (Rīga)
Sapņu iela ir iela Rīgā, Zemgales priekšpilsētā, Ziepniekkalnā. Tā sākas pie krustojuma ar Priekules ielu un beidzas krustojumā ar Padures ielu. Ielas garums ir 282 metri.
Krimuldas novada pašvaldības vadītāju uzskaitījums
Uzskaitījums
{{legend| skyblue| Rīgas apriņķa novadu apvienība |border=1px solid #AAAAAA}} {{legend| #40E0D0| Reģionu alianse/Zaļo un Zemnieku savienība |border=1px solid #AAAAAA}}
Sapņu iela (Rīga)
Ielu savienojumi
Sapņu iela krustojas ar:
Butterfly Fly Away
Butterfly Fly Away ir amerikāņu dziedātāju Mailijas Sairusas un Billija Reja Sairusa dziesma no filmas "Hanna Montana" skaņu celiņa. Pagarināta dziesmas versija ir iekļauta B. R. Sairusa albumā Back to Tennessee. Dziesma saņēmusi labas atsauksmes, lai arī tā netika izdota kā singls. ASV Billboard Hot 100 topā tā ierindojās 56. vietā.
Hypixel
Hypixel ir Minecraft mini spēļu serveris, kas izveidots. Servera izveidotāji ir Saimons Kolinss Laflams un Filips Točete. Tas ir pieejams tikai Java versijā (1.8 līdz 1.15).
Vēsture
Saimons Kolinss Laflams un Filips Točete izveidoja Hypixel beta versiju ar divām sākotnējām piedzīvojumu kartēm, kas tika  augšupielādētas YouTube kanālā. Mini spēles, kas sākotnēji tika izveidotas, lai lietotāji varētu tās spēlēt, gaidot citus spēlētājus, drīz ieguva popularitāti un kļuva par galveno servera uzmanības centru, un Hypixel lika uzsvaru uz jaunu servera saturu, nevis karšu veidošanu.
Hypixel sasniedza kopumā 10 miljonus unikālus spēlētājus, kas spēlēja Minecraft šajā serverī. Tika izveidotas dažadas lietotāju pakāpes (VIP, VIP+, MVP, MVP+, MVP++ un arī YouTube).
Belgradas cietoksnis
Belgradas cietoksnis (sr), arī Kalemegdans (Калемегдан) ir antīko laiku un viduslaiku cietoksnis ar citadeli Belgradas centrā Serbijā. Tas uzbūvēts augstā pakalnā pie Donavas un Savas satekas, stratēģiski nozīmīgā vietā. Mūsdienās kādreizējā cietokšņa teritoriju daļēji aizņem Lielais un Mazais Kalemegdana parks. Visa teritorija brīvi pieejama apmeklētājiem, un tas ir visapmeklētākā apskates vieta Belgradā ar vairāk nekā 2 miljoniem viesu gadā.
Belgradas cietoksnis atrodas uz ģeogrāfiskās robežas starp Panonijas līdzenumu un Balkānu pussalu. Cietoksnis ir Belgradas pilsētas senākā daļa. Pilsētas iedzīvotāji ilgu laiku dzīvoja cietokšņa mūru ieskautajā teritorijā. Pirmo reizi pilsēta un cietoksnis pieminēti 3. gadsimtā pirms mūsu ēras, kad teritoriju apdzīvoja ķelti. 279. gadā p.m.ē. romieši ieņēma skordisku (Scordisci) cilts cietoksni un nodibināja Singidunas (Singidunum) pilsētu, kas vēlāk kļuva par Mēzijas provinces galvaspilsētu. 441. gadā to nopostīja huņņi, pēc 450. gada to ieņēma sarmati, bet ap 470. gadu — ostgoti, 488. gadā — gepīdi, bet 504. gadā — atkal goti. Kopš mūsu ēras sākuma Belgradai ir uzbrukts 54 reizes — vidēji reizi 37 gados.
Pirmais Serbijas karalis, kurš ieguva Belgradu, bija Stefans Dragutins, kurš 1284. gadā to saņēma kā dāvanu no Ungārijas karaļa. 1403. gadā Stefans Lazarevičs padarīja Belgradu par Serbijas galvaspilsētu, tomēr 1427. gadā Belgrada atkal nokļuva Ungārijas sastāvā.
1456. gadā turki Mehmeda II vadībā aplenca Belgradu, bet ungāru spēki Jānoša Hunjadi vadībā izturēja aplenkumu. 1521. gadā turki pilsētu tomēr ieņēma un līdz pat 1878. gadam pilsēta bija Turcijas sastāvā (turku garnizons cietoksni pameta 1867. gadā). Šajā laikā Belgradas cietoksnis zaudēja savu stratēģisko nozīmi.
Pirmā pasaules kara laikā celtnes cietokšņa mūru iekšpusē tika sagrautas. Pēc Otrā pasaules kara Kalemegdans kļuva par tūrisma objektu un pilsētnieku iecienītu atpūtas vietu, saglabājot šo nozīmi arī mūsdienās.
Dāvids Pšepjurka
Biogrāfija
Piedzimis turīga uzņēmēja ģimenē. Kopš bērnības aizrāvies ar šahu un matemātiku, uzrādot abās jomās lieliskus rezultātus. No 1903. līdz 1905. gadam studējis matemātiku Varšavas Universitātē. No 1905. līdz 1914. gadam dzīvojis Vācijā, kur turpinājis studijas Getingenes un Minhenes universitātēs. 1904. gadā turnīrā Koburgā (Vācija) ieguvis šaha meistara nosaukumu. Pirmā pasaules kara laikā dzīvojis Šveicē.
Pēc Pirmā pasaules kara kļuvis par vienu no spēcīgākajiem Polijas šahistiem. 1926. gadā uzvarējis pirmajā Polijas šaha čempionātā. 1928. gadā bijis otrais Pasaules amatieru šaha čempionātā aiz uzvarētāja Makša Eives, bet apsteidzot Hermani Matisonu. 1930. gadā Hamburgā Polijas komandas sastāvā uzvarējis Pasaules šaha olimpiādē, bet 1931. gada olimpiādē komandas sastāvā kļuvis par olimpiādes vicečempionu.
1895. gadā publicējis savu pirmo šaha uzdevumu - divvilci. Vēlākajos gados publicējis vairāk nekā 200 šaha uzdevumus un etīdes, kuri izdoti atsevišķās grāmatās (1911, 1932).
Vēlākajos gados vairāk pievērsies Polijas šaha dzīves organizācijai. No 1926. līdz 1933. gadam bijis šaha laikraksta Świat szachowy galvenais redaktors. Šajā laikā bijis arī Polijas šaha federācijas viceprezidents. Daudz pūļu un līdzekļu ieguldījis 1935. gada šaha olimpiādē, kas noritēja Varšavā. Savā villā ierīkojis Varšavas šaha klubu un populāru šaha kafejnīcu.
Nacistu okupācijas laikā arestēts un 1940. gada aprīlī nošauts Palmiru ciemā Čosnovas gminā (tagad Novi Dvoras apriņķis Mazovijā).
Pēc nāves ievēlēts par FIDE goda biedru. Pēc Otrā pasaules kara Polijā notikuši trīs Pšepjurkas atceres turnīri (1950, 1957, 1983).
Edvins Bends
Edvins Bends (de; dzimis ) ir Šveices starptautiskais meistars šahā (1960).
Biogrāfija
Daudzkārtējais Šveices šaha čempionātu dalībnieks. Lielāko panākumu guvis 1966. gadā Lugāno, kad kļuvis par Šveices šaha čempionāta uzvarētāju. Divas reizes piedalījies Pasaules šaha čempiona nosaukuma izcīņas cikla zonas turnīros (1954, 1964). 1955. gadā dalījis pirmo vietu Zagrebas starptautiskajā šaha turnīrā.
Pārstāvējis Šveices komandu lielākajos komandu šaha turnīros:
Par panākumiem turnīros FIDE 1960. gadā Bendam piešķīrusi starptautiskā meistara (IM) nosaukumu.
Aktīvs senioru šaha turnīru dalībnieks. 1994. gadā izcīnījis 7. vietu Pasaules šaha čempionātā senioriem vecuma grupā virs 60 gadiem. 2009. gadā uzvarējis Šveices individuālajā senioru šaha čempionātā. 2010. gadā bijis otrais Lihtenšteinas senioru šaha turnīrā Liechtensteiner Senior - OPEN, kurā uzvarējis Jānis Klovāns.
Kozlova (Lendžu pagasts)
Kozlova ir ciems Lendžu pagastā, Rēzeknes novadā. Atrodas 251 km attālumā no Rīgas, Vornaišu upītes krastos.
Gallijas plaukšķene
Gallijas plaukšķene (la) ir neļķu dzimtas suga, kuras dabiskais izplatības areāls ir Dienvideiropā un Rietumeiropā, taču ir plaši izplatījusies arī Centrāleiropā un ir ievazāta Ziemeļeiropā.
Latvijā suga ir ļoti rets adventīvs (ievazāts) augs, kas aug gar dzelzceļiem, sētos zālājos un nezālienēs.
Sīpolu iela (Rīga)
Sīpolu iela ir iela Rīgā, Zemgales priekšpilsētā, Ziepniekkalnā. Tā sākas pie krustojuma ar Kartupeļu ielu un beidzas krustojumā ar Putnu ielu. Ielas garums ir 183 metri.
Ielu savienojumi
Sīpolu iela krustojas ar:
Pauls Klemms
Dzīvesgājums
Dzimis 1861. gada 29. martā Rīgā uzņēmēja Kārļa Klemma un viņa sievas Lauras, dzimušas Huzaderes, ģimenē. Viņa tēvam piederēja ārstnieciskās vingrošanas iestāde. Mācījās Vidzemes guberņas ģimnāzijā. Studēja medicīnu Tērbatas Universitātē (1882—1888), bija universitātes Ķirurģijas klīnikas asistents (1888—1891). Pēc medicīnas doktora disertācijas aizstāvēšanas ("Pētījumi par patoloģiski anatomiskajām zarnas izmaiņām iesprūdušas trūces gadījumā un to nozīme herniotomijā", 1889) 1892. gadā atgriezās Rīgā, strādāja par Rīgas pilsētas slimnīcas ķirurģijas nodaļu vadītāja Ādolfa fon Bergmaņa asistentu (1892—1895) un aktīvi publicēja savus klīniskos novērojumus Pēterburgas un Vācijas medicīnas žurnālos. No 1895. līdz 1897. gadam Dr. Klemms bija Rīgas Praktizējošo ārstu biedrības sekretārs.
Līdztekus Klemms bija Sarkanā Krusta bērnu ķirurģiskās ambulances ordinators, pēc Džeimsa Armitsteda Rīgas bērnu slimnīcas atklāšanas 1899. gada 2. oktobrī viņš strādāja par ķirurģiskās nodaļas virsārstu (1899—1909), vēlāk par Rīgas pilsētas 2. slimnīcas ķirurģiskās nodaļas virsārstu un medicīnas direktoru (1909—1917). Līdztekus darbojās savā privātklīnikā ar 10 gultām Noliktavas ielā 1. Kopš 1905. gada viņu atkārtoti ievēlēja par Rīgas Praktizējošo ārstu biedrības prezidentu.
Pirmā pasaules kara laikā pārcēlās uz Petrogradu, kur strādāja kara hospitālī. Pēc kara beigām dzīvoja Rīgā, miris 1921. gada 12. martā no pneimonijas, apglabāts Rīgas Lielajos kapos.
Labākās dziesmas (albums)
Labākās dziesmas ir dziedātājas Noras Bumbieres labāko dziesmu izlase.
Albums pirmoreiz izdots kompaktdiska formātā 2005. gadā ierakstu kompānijā "Mikrofona ieraksti". Tas apkopo galvenokārt viņas karjeras nozīmīgākā posma dziesmas, kas izdotas skaņuplatēs laika posmā no 1970. līdz 1977. gadam, kā arī dziesmu "Ievu baltajā miglā", kas ierakstīta 90. gadu sākumā.
Dziesmu saraksts
Piedalās Viktors Lapčenoks (1, 5, 16, 18).
Lielais Ķīnas bads
Lielais Ķīnas bads no 1959. līdz 1961. gadam Lielā lēciena uz priekšu dēļ plosījās Ķīnas Tautas Republikā. Komunistu izraisītajā badā mirušo skaitu vērtē ap 30 miljoniem, lai arī tiek minēti skaitļi līdz 45 miljoniem. To uzskata par vienu no lielākajiem komunistu noziegumiem pret cilvēci. Badā mira galvenokārt zemnieki, režīmam turpinot rūpnīcas un pilsētas apgādāt ar pārtiku. Ķīnas varas iestādes joprojām apgalvo, ka badā mira no 15-20 miljoniem cilvēku, badu vainojot uz slikto laika apstākļu izraisītajām neražām. Bada piemiņu valstī ierobežo un publikācijās to sauc par "Trīs dabas katastrofu gadiem". Lai arī Ķīnu šajos gados tiešām piemeklēja gan plūdi, gan sausums, tie neskāra vairāk par 10% no apstrādātās zemes platības, un valdība nedarīja neko bada atvieglošanai, turpinot graudu eksportu. Pārtikas trūkums arī negatīvi ietekmēja sievietes, kurām dzima vāji attīstīti bērni, bet apmēram 30 miljoni bērnu nepiedzima vispār.
1958. gadā sākoties Lielajam lēcienam uz priekšu, zemniekus apvienoja milzīgās komūnās, aizliedzot privāto zemkopību, kā arī ēdiena gatavošanu mājās (konfiscējot virtuves priekšmetus), ēdināšanu solot nodrošināt komūnas bezmaksas ēdnīcās. Vismaz 50 miljoniem zemnieku, tā vietā lai apstrādātu laukus, lika būvēt un apkalpot primitīvas metālkausētavas, kurās ražoja tālāk neizmantojamu metālu.
Nereālo ražas mērķu piepildīšanai, reģionu partijas vadītāji ziņoja par rekordražām, un konfiscēja visus pieejamos graudus. Zemniekus apvainoja apzinātā graudu slēpšanā, sākās māju un noliktavu pārmeklēšanas. Vietējās varas iestādes arī pārspīlēja laikapstākļu un plūdu ietekmi uz ražām, tā pamatojot ražas plānu nesasniegšanu.
Līdzīgi kā PSRS holodomoru, badu Ķīnā pavadīja komunistiskais terors, kurā nogalināja no 2 līdz 3 miljoniem cilvēku. Apsūdzība nepietiekami entuziastiskā strādāšanā varēja beigties ar piekaušanu, mežonīgu spīdzināšanu un nogalināšanu. Par graudu zādzību apvainota zēna tēvu piespieda savu dēlu aprakt dzīvu. Badacietējiem nelielas graudu devas izdalīja tik ilgi, kamēr tie spēja strādāt. Strādāt nespējīgajiem ļāva nomirt badā. Sākās kanibālisms, cilvēkiem apēdot savus kaimiņus vai ģimenes locekļus. Slepenajās varas iestāžu atskaitēs minēti tūkstošiem kanibālisma gadījumu. Tika atrakti un apēsti nesen mirušo cilvēku līķi. Kaimiņu ģimenes apmainījās ar bērniem, lai nebūtu jāēd pašiem savējie. Bērnus un vecākus cilvēkus bieži nogalināja, lai atvieglotu viņu bada mokas. Cilvēki ēda mājdzīvniekus, peles, kukaiņus, un mālu. Izmisumā novestie cilvēki veica pašnāvības.
Valsts augstākie vadītāji bija informēti par bada un terora apstākļiem, taču turpināja uzstāt uz lielāku graudu normu piegādi valstij. Partijas sapulcē 1959. gada 25. martā Mao Dzeduns paziņoja, ka labāk, lai puse iedzīvotāju nomirst, ļaujot otrai pusei paēst. Valdība atteicās no Sarkanā Krusta piedāvātās palīdzības, un 1959.-1960. gados eksportēja vismaz 7 miljonus tonnu graudu, kas būtu pieticis 16 miljonu cilvēku paēdināšanai. Propaganda turpināja ziņot par labklājību laukos.
1959. gada pavasarī partijai nācās piekāpties realitātei, un zemniekiem atkal atļāva nelielus laukus no darba brīvajā laikā apstrādāt privāti. 1959. gada vasaras beigās Mao neveiksmīgo politiku kritizēja Lušanas partijas konferencē. Tā vietā, lai labotu savas kļūdas, Mao sāka kampaņu kritikas apklusināšanai. Ideoloģiskās cīņas varas virsotnē noveda pie Mao radikālā kursa atjaunošanas, un zemniekiem atkal aizliedza privāto lauku apstrādi. Sekoja jauns bada uzliesmojums.
Seku likvidēšana
Ķīnai 1972. gadā nodibinot attiecības ar ASV, valsts iepirka 13 amerikāņu minerālmēslu fabrikas, strauji ceļot zemniekiem pieejamo minerālmēslu daudzumu. 1979. gadā atļāva likvidēt komūnas, un valsts pacēla graudu iepirkuma cenas. 1984. gadā Ķīnas pilsētās beidzot izbeidza pārtikas patēriņa ierobežojumus.
Lauki
Lauki vai lauku apvidus ir teritorija, kas atrodas ārpus pilsētveida apdzīvotajām vietām. Par laukiem parasti uzskata teritoriju ar raksturīgu agrāru ainavu un dabas vērtībām, kur iedzīvotāju skaits apdzīvotajās vietās nepārsniedz 5000. Galvenā saimnieciskā darbība laukos parasti ir lauksaimniecība un ar to saistītās nozares. Tiek uzskatīts, ka lauki atrodas 15 minūšu braucienā no tuvākās apdzīvotās vietas. Nozīmīgu daļu lauku apvidos aizņem meži un aizsargājamās dabas teritorijas.
Latvijā lauku apvidus aizņem aptuveni 98 % teritorijas un to apdzīvo ap 30 % valsts iedzīvotāju.
Salvijas
Salvijas (Salvia) ir lūpziežu dzimtas augu ģints. Ģintī ietilpst aptuveni 1000 dažādu lakstaugu un krūmu sugas. Zināmākās salviju sugas ir ārstniecības salvija un dievišķā salvija. No ārstnieciskās salvijas iegūst ēteriskās eļļas un tās lapu uzlējumu izmanto ārstēšanā, bet dievišķā salvija ir psihotrops augs, ko izmanto kā halucinogēnu.
Garabogazkels
Garabogazkels (tk — ‘melnās rīkles ezers’) ir Kaspijas jūras lagūnveida līcis tās austrumos. Administratīvi atrodas Turkmenistānas Balkanas vilajetā. Ar jūru to savieno 200 m plats sekls šaurums, pa kuru jūras ūdens nokļūst līcī. Intensīvās ūdens iztvaikošanas rezultātā līča ūdens līmenis un platība sezonas laikā var ievērojami mainīties.
Atrodas ieapaļā lagūnā, ko no jūras atdala smilšu strēles. Ziemeļu un austrumu krasti krauji, rietumu un dienvidu — lēzeni. Līča ūdens sāļums periodiski sasniedz 310 ‰, kas ir salīdzināms ar Nāves jūras ūdens sāļumu. Ūdenī augsta glaubersāls koncentrācija — līča krastā un gruntī ievērojamas mirabilīta iegulas. Ūdens temperatūra vasarā līdz 35 °C, ziemā — zem 0 °C.
Intensīvās ūdens iztvaikošanas rezultātā viss līcī ieplūstošais ūdens iztvaiko; atpakaļplūsma seklajā šaurumā nav novērota. 1950.—1970. gados ūdens līmenis Kaspijas jūrā sāka ievērojami pazemināties (tas sakrita ar hidroelektrostaciju kaskādes izbūvi Volgas upē) un 1980. gadā tika pieņemts lēmums ar dambi aizsprostot ieeju Garabogazkelā, lai mazinātu ūdens zudumu jūrā. Divu gadu laikā līča platība samazinājās no 10 000 km² līdz 2000 km², bet 1984. gadā līcis izžuva pavisam. Līča vietā izveidojās sālstuksnesis un tajā radušās sāls putekļu vētras nodarīja ievērojamu kaitējumu apkārtējai ekoloģijai. No 1984. gada kaspijas jūras līmenis sāka strauji paaugstināties un līci nosprostojošajā dambī izveidoja noteci ar 11 caurulēm, kas gan nedeva pienācīgu efektu — līcis aizpildījās nepietiekoši ātri. 1992. gadā dambi uzspridzināja un līcis ātri atjaunojās savā dabīgajā platībā.
Līča piekrastē kopš 1920. gadiem notiek rūpnieciska nātrija sulfāta un glaubersāls ieguve.
Rolands Repša
Rolands Repša (dzimis Rīgā) ir latviešu inženieris, ekonomists, politiķis un sabiedriskais darbinieks, bijušais Latvijas Augstākās Padomes deputāts.
Dzīvesgājums
Dzimis Rīgā. Mācījās Rīgas 7. vidusskolā, kuru absolvēja 1974. gadā. Studēja Rīgas Politehniskajā institūtā, 1979. gadā ieguva inženiera-celtnieka kvalifikāciju ceļu un tiltu specialitātē. Strādāja par inženieri institūtā "Ceļuprojekts".
Studējis arī Latvijas Universitātes Fizikas un matemātikas fakultātē, kā arī Rīgas Starptautiskajā biznesa institūtā, kur 2004. gadā ieguva maģistra grādu uzņēmumu un organizāciju vadībā.
Pēc Augstākās Padomes deputāta pilnvaru beigām bija Latvijas Biznesa konsultāciju fonda direktors.
Strādāja par Eiropas Rekonstrukcijas un attīstības bankas (ERAB) Starptautisko konsultāciju programmas koordinatoru.
Politiskā darbība
Atmodas kustības laikā R. Repša 1988. gadā iesaistījās Latvijas Tautas frontes (LTF) veidošanā.
1990. gadā viņu kā LTF kandidātu ievēlēja par Latvijas Augstākās Padomes deputātu no 55. Rīgas vēlēšanu apgabala, 1990. gada 4. maijā R. Repša nobalsoja par Latvijas Republikas neatkarības atjaunošanu.
Pēc Augstākās Padomes deputāta pilnvaru beigām darbojās partijā "Latvijas Ceļš" (bija tās dibinātāju skaitā 1993. gadā). No tās saraksta kandidējis vairākās vēlēšanās, taču vienmēr palicis neievēlēts (1994. gada Rīgas domes vēlēšanās, 6. Saeimas vēlēšanās 1995. gadā, 1997. gada Rīgas domes vēlēšanās, 7. Saeimas vēlēšanās 1998. gadā). Pēc 7. Saeimas vēlēšanām R. Repša varēja kļūt par Rīgas domes deputātu, stājoties Saeimā ievēlētās Kārinas Pētersones vietā, taču neizmantoja šo iespēju. 2001. gada Rīgas domes vēlēšanās atkal kandidēja no "Latvijas Ceļa" saraksta, bet atkal palika neievēlēts. Tāpat arī 2004. gada Eiropas Parlamenta vēlēšanās un 2019. gada Eiropas Parlamenta vēlēšanās, kurās jau pārstāvēja Jaunās konservatīvās partijas sarakstu. No šī paša saraksta nesekmīgi kandidēja 2020. gada ārkārtas Rīgas domes vēlēšanās.
Apbalvojumi
2000. gadā R. Repšu apbalvoja ar trešās šķiras Triju Zvaigžņu ordeni un goda zīmi par piedalīšanos 1991. gada janvāra barikāžu laika notikumos.
Kalliroja (pavadonis)
Kalliroja, arī Jupiters XVII ir Jupitera pavadonis. To 1999. gada beigās atklāja Spacewatch projektā Kitpīkas Nacionālajā observatorijā. Tobrīd domāja, ka tas ir asteroīds un tam tika piešķirts pagaidu apzīmējums 1999 UX18. Amerikāņu astronoms Timotijs Spars (Timothy B. Spahr) atklāja, ka objekts riņķo ap Jupiteru un ir pavadonis. Tam tika piešķirts jauns pagaidu apzīmējums S/1999 J1.
Starptautiskā Astronomijas savienība pavadonim piešķīra vārdu Kalliroja. Kalliroja ir tēls grieķu mitoloģijā, viena no Zeva mīļākajām.
Kails Okposo
Kails Okposo (en, dzimis ) ir ASV hokejists, spēlē uzbrucēja pozīcijā. Pašlaik (2022) Okposo pārstāv NHL komandu Bufalo "Sabres" un pilda komandas Kapteiņa funkcijas. Iepriekš spēlējis arī Ņujorkas "Islanders".
ASV hokeja izlases sastāvā ir spēlējis trijos Pasaules čempionātos.
Karjera
2016. gada 1. jūlijā Okposo parakstīja septiņu gadu līgumu par 42 miljoniem ASV dolāru ar Bufalo Sabres. Savas pirmās sezonas laikā klubā Okposo 65 spēlēs guva 45 punktus. Viņš arī pārstāvēja komandu 2017. gada Nacionālās hokeja līgas Zvaigžņu spēlē. Viņš sezonas beigās izlaida laiku pēc smadzeņu satricinājuma un reakcijas uz medikamentiem
Kalvenes stacija
Kalvenes stacija ir ciems Dienvidkurzemes novada Kalvenes pagastā. Izvietojies pagasta centrālajā daļā 4 km no pagasta centra Kalvenes, 45 km no novada centra Grobiņas un 174 km no Rīgas.
Apdzīvotā vieta atrodas pie autoceļa P115, Tebras upes krastā. Ciems veidojies pie dzelzceļa līnijas Jelgava—Liepāja stacijas Kalvene.
Kozlovka (Silmalas pagasts)
Kozlovka ir ciems Silmalas pagastā, Rēzeknes novadā. Atrodas 245 km attālumā no Rīgas.
Sventa (stacija)
Sventa ir neizmantots dzelzceļa pieturas punkts Sventes pagastā, Augšdaugavas novadā līnijā Eglaine—Daugavpils. Pasažieru perons ir nojaukts, stacijas teritorijā saglabājušās vien ēkas atliekas (mūra sienas).
Pieturas punkts ar nosaukumu Svente atklāts 1924. gadā, 1931. gadā to pārdēvēja par Sventu.
Starptautiskās finanses
Starptautiskās finanses ir finanšu ekonomikas atzars, kas apskata monetārās un makroekonomiskās attiecības starp divām vai vairākām valstīm. Starptautiskās finanses aplūko globālās finanšu sistēmas, starptautisko monetāro sistēmu, maksājumu bilances, valūtas tirgus un ārvalstu tiešo investīciju dinamiku un to, kā šīs tēmas ir saistītas ar starptautisko tirdzniecību. Starptautiskās finanses apskata arī finanšu pārvaldības jautājumus. Investoriem un starptautiskām korporācijām jānovērtē un jāpārvalda tādi starptautiski riski kā politiskais un ārvalstu valūtas, ieskaitot riskus, kas rodas, valūtas kursam strauji mainoties pēc darījumu noslēgšanas vai ja mainās kompānijas kapitāla vērtība dēļ valūtas kursa izmaiņām.
Daži no starptautisko finanšu galvenajiem jēdzieniem starptautiskajā finanšu jomā ir Mandela-Fleminga modelis, optimālās valūtas zonas teorija, pirktspējas paritāte, procentu likmju paritāte un Fišera efekts. Ja starptautiskās tirdzniecības pētniecībā galvenokārt tiek izmantoti mikroekonomikas jēdzieni, tad starptautisko finanšu pētniecībā galvenokārt izmanto makroekonomikas jēdzienus.
Trīs galvenie koncepti, kas veido atšķirības starp starptautiskajām finansēm un iekšzemes finansēm, ir:
Šīs galvenie starptautisko finanšu koncepti lielā mērā izriet no tā, ka suverēnajām valstīm ir tiesības un pilnvaras izdot valūtas, formulēt savu ekonomikas politiku, uzlikt nodokļus un regulēt cilvēku, preču un kapitāla kustību pāri savām robežām.
Megakleite (pavadonis)
Megakleite, arī Jupiters XIX ir Jupitera pavadonis. To atklāja Havaju universitātes zinātnieku komanda, kuru vadīja Skots Šepards (Scott S. Sheppard). Pavadoņa pagaidu apzīmējums bija S/2000 J8. Starptautiskā Astronomijas savienība pavadonim piešķīra vārdu Megakleite. Megakleite ir tēls grieķu mitoloģijā, viena no Zeva mīļākajām.
Megakleite ir neliels pavadonis. Tā diametrs ir tikai apmēram 5,4 km. Pavadonis ir piederīgs Pāsifajas grupai.
Jauntukums
Jauntukums ir Tukuma pilsētas daļa, kas tapusi uzreiz pēc Otrā pasaules kara. Tautā saukta arī par „gorodoku”. Šeit atrodas gan 1950. gados tapušās „hruščovenes”, gan 1980. gadu modernās blokmājas. Ielu nosaukumi, kā Aviācijas, Parādes un Telegrāfa liecina par saistību ar armiju šajā pilsētas daļā.
Zenons Mihailidis
Zenons Mihailidis (gr) bija grieķu sporta šāvējs, 1896. gada vasaras olimpisko spēļu dalībnieks.
1896. gada vasaras olimpiskās spēles
Mihailidis 1896. gada vasaras olimpiskajās spēlēs Atēnās startēja 300 metru šaušanā ar šauteni. Diemžēl viņa iegūtais rezultāts precīzi nav zināms, viņš varētu būt ieņēmis 6. līdz 18. vietu.
Rīgas Skolotāju institūts
Rīgas (Valsts) Skolotāju institūts (RSI) bija valsts uzturēta pedagoģiskā augstskola, kas atradās Liepājas ielā Rīgā (tagadējās Paula Stradiņa Klīniskās universitātes slimnīcas poliklīnikas un citās apkārtējās vienstāva koka ēkās). Institūta internāts atradās Talsu ielā 7a. Institūta dibinātājs un pirmais direktors bija Ludis Bērziņš.
Vēsture
Kad 1915. gadā Rīgas 2. pilsētas slimnīcu pārveidoja par Krievijas impērijas Sarkanā Krusta lazareti, infekcijas slimību ārstēšanai uzcēla četras atsevišķi stāvošas koka barakas, ko izmantoja arī Vācijas karaspēks pēc Rīgas ieņemšanas 1918. gadā. Pēc Latvijas brīvības cīņu noslēguma slimnīcas ēkās un barakās atradās no Krievijas atbraukušo bēgļu karantīnas punkts un bērnu patversme, vēlāk Iekšlietu ministrijas valsts emigrantu nams, Rīgas bērnunama nodaļa "Māte un bērns" un bērnu sile. Trīs koka barakās 1922. gadā uzsāka darboties Rīgas Skolotāju institūts, tā galvenā ēka līdz 1924. gadam atradās agrākajā Pihlava namā Talsu ielā 7a, kurā vēlāk palika vienīgi institūta internāts.
1938. gadā institūtu pārcēla uz Cēsīm, kur tas līdz 1940. gadam darbojās kā Cēsu Skolotāju institūts bijušās Bērzaines ģimnāzijas ēkā.
Atjaunošana un pārveide
Pēc Otrā pasaules kara 1946. gadā nodibināja Rīgas Pirmsskolas darbinieku pedagoģisko skolu, ko 1957. gadā pārveidoja par Rīgas Pedagoģisko skolu. 1987. gadā tika nodibināta Rīgas 2. pedagoģiskā skola, kas savu darbību uzsāka jaunuzceltajā ēkā Imantas 7. līnijā Rīgā. 1992. gadā atbilstoši Latvijas Izglītības un zinātnes ministrijas izdotajam rīkojumam uz abu pedagoģisko skolu bāzes tika izveidoti Rīgas un Imantas skolotāju institūti.
Toms Hūpers
13 gadu vecumā sācis veidot īsfilmas. Oksfordas Universitātē Hūpers režisējis lugas un televīzijas reklāmas. 2000. gadu sākumā režisēja seriālus Love in a Cold Climate (2001), Daniel Deronda (2002) un Prime Suspect. 2004. gadā debitējis kā kinorežisors ar filmu Red Dust, 2005. gadā režisējis vēsturisko drāmu Elizabeth I, kurā atkal sadarbojās ar aktrisi Helēnu Mirenu (iepriekš — Prime Suspect). Vēlāk bijis dažādu seriālu un filmu režisors, savukārt 2010. gadā režisējis filmu "Karaļa runa", par ko ieguva Amerikas Kinoakadēmijas balvu kā labākais režisors (pati filma tika atzīta par gada labāko filmu). Viņa nākamais projekts bija "Nožēlojamie" (2012), ko kritiķi ir atzinīgi novērtējuši. Viņa 2015. gada filma "Dāņu meitene", tika nominēta BAFTA kino balvai kā labākā britu filma. Vēl Hūpers ir režisējis divas seriāla "Tumšās matērijas" (His Dark Materials) sērijas un 2019. gada mūziklu Cats, par kuru viņš saņēma Zelta avenes balvas kā sliktākais režisors un sliktākais scenārists.
Nikolass Lodeiro
Nikolass Lodeiro (dzimis ) ir Urugvajas futbolists, pussargs, Urugvajas futbola izlases dalībnieks. Kopš 2016. gada spēlē ASV augstākās futbola līgas kluba Sietlas "Sounders" sastāvā.
Sasniegumi
Nacional
Ajax
Boca Juniors
Urugvaja
Dženifere Džeisone Lī
Dženifere Džeisone Lī, dzimusi Dženifere Lī Morrova (en; dzimusi ) ir amerikāņu aktrise.
Viņa sāka savu karjeru televīzijā 1970. gados. 1982. gadā debitēja kino ar Steisijas Hamiltones lomā filmā Fast Times at Ridgemont High. Vēlāk saņēma uzslavas par dalību filmās Miami Blues (1990), Last Exit to Brooklyn (1990), "Uguns spēks" (1991), "Meklēju vientuļu balto sievieti" (Single White Female, 1992) un "Īsie stāsti" (Short Cuts, 1993).
Aktrise nominēta Zelta globusa balvai par Dorotijas Pārkeres lomu filmā Ms. Parker and the Vicious Circle (1994). Džeisone Lī spēlēja lomu viņas mātes, scenāristes Barbaras Tērneres, sarakstītā filmā Georgia (1995). 2001. gadā viņa palīdzēja sarakstīt un režisēt Alanam Kamingam filmu The Anniversary Party. 2002. gadā Lī piedalījās krimināldrāmā "Ceļš uz pekli". 2007. gadā aktrise spēlēja lomu ģimenes drāmā "Margo kāzās" (Margot at the Wedding). Viņai piešķirta Džilas Praisas-Grejas loma kanāla Showtime seriālā Weeds. 2015. gadā viņa saņēma atzinību par Lizas lomu animācijas filmā Anomalisa un par Deizijas Domergas lomu Kventina Tarantīno filmā "Pretīgais 8nieks", par ko viņu nominēja Zelta globusam un Amerikas Kinoakadēmijas balvai. Kopš 2017. gada Džeisone Lī spēlējusi vienu no galvenajām lomām Netflix seriālā Atypical.
Bērnība
Lī ir dzimusi Holivudā, Kalifornijas štatā. Viņas tēvs, Viks Morrovs (dzimis Viktors Morozovs), bija aktieris, un viņas māte, Barbara Tērnere, bija scenāriste. Vecāki šķīrās, kad Džeisonei Lī bija divi gadi. Pēc dzimšanas viņai deva vārdu Dženifere Lī Morrova. Uzvārdu viņa mainīja savas aktrises karjeras sākumā, pieņemot otro vārdu Džeisone, godinot aktieri Džeisonu Robardu, Lī ģimenes draugu. Džeisones Lī vecāki bija ebreji, un viņu ģimenes bija no Krievijas un Austrijas.
Lī ir vidējais bērns starp trim māsām. Vecākā māsa, Kerija Anna Morrova, tehniskā padomdevēja savas mātes filmā Georgia, nomira 2017. gadā. Džeisonei Lī ir arī pusmāsa, Mina Badija (dzimusi Badiji — viņas mātes otrā laulība). Badija tēlojusi kopā ar Lī filmā The Anniversary Party. Filmu režisors Reza Badiji kļuva par Džeisones Lī patēvu pēc tam, kad apprecējās ar Lī māti.
Jonsu
Jonsu jeb īstajā vārdā Johanna Salomā (Johanna Salomaa) ir Somijā dzimusi mūziķe, grupas Indica vokāliste un dziesmu autore.